شەفەق نیوز/ چەکدارەیلیگ
نەناسریاگ خوەیان کردنە لایەنگری یەکێک لە دەزگا ئەمنیەیل، ئمڕوو شەممە، چگنە ناو کۆمەڵگەیگ
نیشتەجێی هالە درەسکردن وە تەقەلای باج وەرگردن لەبان کۆمپانیای جیوەجیکردن پڕۆژەگە.
سەرچەوەیگ ئەمنی
ئەرا ئاژانس شەفەق نیوز وت: نزیکەی ٥٠ چەکدار وە ١٥ ماشین چگنە ناو جەزیرەی ئاران لە
ناوچەی بەیاع، وەسنگ لایەنگرییان ئەرا حەشد شەعبی.
سەرچەوەگە دیاری
کرد: مرافەیگ وە قسەکردن کەفنە ناونی چەکدارەیل و خاوەن کۆمەڵگەگە گوایە پویل لەلای
خاوەن پڕۆژەگە دیرن.
سەرچەوەگە وتیش:
پەیوەندی وە ئاسایش حەشد شەعبی کریت تا بڕەسنە شوینەگە و هەمیش داوای هێزیگ لە پۆلیس
فیدڕاڵی کریا، و هێزەگە رەڕر و چواردەور ماشینەیل لەناو کۆمەڵگەگە گردن.
